open-index/open-wikipedia-markdown huggingface dataset:
Kapo Supremo

La **Otoridad Suprema de Direksyon de la Repvblika Islamika de Iran** (مقام معظم رهبری, maqām mo'azzam rahbari), mijor konosido komo **Kapo Supremo de Iran** (en lingua farsi: رهبر معظم ایران‎, rahbar-e mo'azzam-e irān) i endemas yamado Kapo Supremo de la Revolusyon Islamika (رهبر معظم انقلاب اسلامی,rahbar-e mo'azzam-e enqelāb-e eslāmi), es el shefe de Estado, la maksima otoridad politika i relijioza de la Repuvlika Islamika de Iran. El aktual Kapo Supremo es Mojtaba Khamenei desde marso de 2026, dospues del amortamiento del su padre Ali Khamenei en un atako echo por las huersas aereas de Israel

Las huersas armadas, el djuzgo supremo, la televizyon nasyonala i otras organizasyones del governo Iraniano son kontroladas por el Kapo Supremo. Durante el governo de Ali Khamenei (1989-2026), tomo las dechiziones d'alkavo sovre ekonomiya, lisiones ajenas, edukasyon, platifikasyon nasionala i otros sujetos de emportansia sentrala en Iran. Khamenei endemas dechidia la kantidad de transparensia en las eleksiones, ​i elijio direktamente a los ministros de Defensa, Intelijensia, Sensias i Lisiones Ajenas.

## Ver endemas
*Iran
*Revolusyon Islamika

## Referensias


Kateggoría:Islamistos
Kateggoría:Shefes de Estado de Iran
Bjarmia

**Bjarmia** es una medusa del ediakariko dalcavo.  Amostra puerpo de  tipo koronado, kon numerosos pedalios separados entre si por profundas endiduras radialas, kuatro fosas subjenitales profundas en la base de la subumbrela i una fustanela de estrukturas tentakularas poko diferensiadas ke arodean la grande abertura bukala de kuatro kantones.. 

##### Referensias

Kateggoría:Vida ediakariana
Triforillonia

***Triforillonia*** es un djnero estinto de animales karacterisado por apresentar simetriya trirradiala durante el periodo ediakariko. Moraron en la peninsula de Avalon al sudeste de Terranova, Kanada.

Los *Triforillonia* mas primitivos teniyan el puerpo en forma diskoidal, con lobulos redondeados ke salen de la su roseta centrala, el kualo pudo funsionar komo un organo de aferre.

En la peninsula de Avalon se toparon komunitas de dita espesie, en el kualo detayan los sus momentos dalkavo de vida abanti de ser sofokadas por la siniza vulkanika.
Kateggoría:Vida ediakariana
Bomakiella

**Bomakellia** es un petalonámido ekstingido del Ediakariko dalkavo. Se estima ke tiene bivido mas o menos 555 milyones de anyadass atras i solamente fue atedjado en la Formasyón Ustʹ Pinega en el Nor‑Oeste de Rusia. En el empesijo hue deskrito komo una kreatura primitiva semblante a los artropodos, ama estudios mas modernos lo meten en el filo Petalonamae. *Bomakellia kelleri* es la sola espesie konosida.

##### Diskubrimiento
El olootipo, i uniko, fosil de *Bomakellia* hue atedjado en el riyo Syuzma de la Formasyón Ustʹ Pinega, en el oblast de Arkhangelsk en el Nor‑Oeste de Rusia, i fue deskrito en 1985.

##### Deskripsyón
*Bomakellia kelleri* tiene una forma de fronda, krese asta 90 mm (3.5 pulgadas) en altura. A pesar de ke ay solamente un fosil, este se konserva bastante bien para amostrar ke Bomakellia era una frondika kon simetriya tetraradiala, kon semejansas a Rangea, otruno petalonamido ranjeomorfo.

##### Afinidades
En 1985, kuando fue deskrito por la primera vez, Bomakellia fue interpretado kommo una forma de artropodo temprano, i un estúdio de B. M. Waggoner konkluyo ke el organismo era un anomalokarido primitivo, i eronamente identifiko las krestas de su sefalon komo ojos, lo ke lo tuviera fecho el mas antiko animal kon vista konosido. Ma esta interpretasion no hue aseptada de manera amplia, i en algunos kasos ni es mensionada.

Estudios mas resientes meten a Bomakellia en la famiya Charniidae, ke es parte del klado Rangeomorpha i del filo Petalonamae, bazandose en una deskripsyon mas detayada del solo fosil.

Kateggoría:Vida ediakariana
Pokémon

**Pokémon** (del djapones ポケモン Poketto Monsutā, "Monesteris de Bolsi") es una frankizia de medios ke hue kreada por Satoshi Tajiri i Ken Sugimori en el anyo 1996. La propieta es del djugo de video dezvelopado por Game Freak i publikado por Nintendo.

La frankizia es sentrada en unas kreaturas yamadas Pokémon, ke los umanos, konosidos komo "Trenadores Pokémon", atrapan, trenan i uzan para kombatir kon otrunos Pokémon. El fin prinsipalo de la serie de djugos de video i las series de anime es el de kompletar la "Pokédex", un katalog de todas las espesies de Pokémon, i de ser un "Maestro Pokémon", el trenador mas potente.

## Istoria
Los primeros djugos de Pokémon, "Pokémon Red" i "Pokémon Green" (konosidos komo "Pokémon Red" i "Pokémon Blue" en Oksidente), hueron lansados en Japon para el Game Boy en 1996. Estos djugos introdujeron la prima jenerasion de 151 Pokémon. La reushita hie enorme, lo ke llevó a la kreasion de munchos otros djugos, series de anime, filmos, kartas de djugo i mas merchandising.

## Djugos prinsipalos
La saga de djugos prinsipalos se divide en jenerasiones, kada una kon muevos Pokémon, rejiones i istoryas. Algunos de los mas emportantes son:
**Jenerasion I:** Pokémon Red, Green, Blue i Yellow (Game Boy, 1996-1998)
**Jenerasion II:** Pokémon Gold, Silver i Crystal (Game Boy Color, 1999-2000)
**Jenerasion III:** Pokémon Ruby, Sapphire i Emerald (Game Boy Advance, 2002-2004)
**Jenerasion IV:** Pokémon Diamond, Pearl i Platinum (Nintendo DS, 2006-2008)
**Jenerasion VIII:** Pokémon Sword i Shield (Nintendo Switch, 2019)
**Jenerasion IX:** Pokémon Scarlet i Violet (Nintendo Switch, 2022)

## Otros Medios
**Anime:** La serie de television animada de Pokémon empesijo en 1997 i sige las aventuras de Ash Ketchum (konosido komo Satoshi en Japon) i su Pokémon Pikachu, mientres viajan por el mundo Pokémon.
**Filmos:** Ay munchos filmos animados de Pokémon, ke djeneralmente akompanyan a las diferentes jenerasiones de djuegos.
**Djeu de Kartas Kolektavles:** El Pokémon Trading Card Game es un djugo de kartas muncho popularo ke komplementa el universo de los djugos de videyo.

## El legado de Pokémon
Pokémon es una de las frankizias de medios mas reushitas i konosidas del mundo. Tiene kreado una komunita globala de afisionados de todas las edades i a deshado una marka emportante en la kultura pop. La su kapasidad para evoluar kon kada jenerasion, introduziendo muevos Pokémon i mekanikas de djugo, es una de las rasones de su lonjevita i popularita kontinuada.

Kateggoría:Djugos de video
Spriggia

La **Spriggia** es un djenero de kriaturas primitivas ke bivieron en la era Ediakarana faze unos 550 milyones de anyadas. Los sus fosiles se toparon por la prima vez en los Ediacara Hills, en el sur de Ostralya. Puede ser un sinonimo de Aspidella i Ediacaria, siendo las diferensias morfolojikas produkto de los diferentes modos de fosilisasion.

#### Deskripsion i Morfolojiya

Igual ke Aspidella, Spriggia teniya forma sirkular de diskos konsentrikos. el tamanyo no superava los 10 mm.

Kateggoría:Vida ediakariana
Conomedusites

Los **Konomedusites** (en la klasifikasion sentifika, Conomedusites) es un djenero de organismos fosiles ekstintos identifikados prinsipalmente en los estratos del Periodo Ediakariko, datados entre unos 580 i 541 milyones de anyadas abanti del presente. Se tiene konsiderado ke ditos organismos, apartenesian al fylo Cnidaria, una kategoria biolójika ke inkluye a las medusas, polipos i korales modernos, ama no es seguro. Se karakterisan por la su morfolojiya distintiva en forma de kono o kampana kon kuatro lobulos i se kreye ke biviyan fiksos al sustrato marino.

### Etimolojiya
El nombre "Conomedusites" deriva de la forma konika o de kampana (del grego "konos", ke sinyifika "kono") i la su semejansa superifisiala kon las medusas ("medusa").

### Morfolojiya i Deskripsion
Los konomedusoides mesuravan entre 21-22 mm de diametro i 1-5 mm altura. Se karakerisavan por tener un puerpo convekso formado por kuatro lobulos iguales divididos por surkos. Ditos surkos podiyan amunchiguarse i los mas grandes podiyan tener fina ocho lobulos. En el bodre del puerpo se tienen topado tentakulos en algunos ekshemplares.
Podiyan bivir en komunita i se tienen topado espesimenes fosilisados djuntos.
Kateggoría:Vida ediakariana
Tenchu

**Tenchu** es una famoza serie de djugos de video de aksyon i diskresion (stealth) ke se ambienta en el Japon feudal del syeklo XVI. En eyos, los djugadores toman el rol de un ninja o kunoichi (ninja embra) i tienen ke kumplir misyones de asasinar o espiar sin ser detektados. El nombre "Tenchu" sinyifika literalmente "La Vengansa Divina" o "El Kastigo Selestyal" en japonez.

###### Istoria i Dezvelopamiento
La serie ambeso kon el djugo *Tenchu: Stealth Assassins*, desaroyado por Acquire i publikado en 1998 para la PlayStation. Este djugo hue pionero en el djenero de diskresion en 3D i ayudo a estableser la formula para munchos djugos de ninjas. Aki, los djugadores konosen a los personajes prensipalos:

* **Rikimaru**: Un shinobi (ninja ombre) estoiko, mas fuerte i kon su katana "Izayoi".
* **Ayame** Una kunoichi presta, kon dos kodachi, sirviendo al Lord Gohda.

Ambos son miembros del klan ninja Azuma i sirven a su leal Lord Gohda, protejiendo la su provinsia de la korupsion i enemigos.

A lo luengo de los anyos, la seriya Tenchu tuvo munchos djugos, desaroyados por entreprisas komo Acquire, K2 i FromSoftware. Algunos de los titulos mas konosidos inkluyen:

* **Tenchu 2: Birth of the Stealth Assassins** (2000): Un prekuela ke konto la istoria de komo Rikimaru i Ayame se izieron ninjas.
* **Tenchu: Wrath of Heaven** (2003): Endemas konosido komo Tenchu 3 en Japon, kontinuo la istoria despues del primer djugo.
* **Tenchu: Fatal Shadows** (2004): Introdujo a la ninja Rin komo un personaje djugable.

FromSoftware, la entreprisa ke agora tyene los diritos de la seriya, kompro los diritos de Activision en 2004. Kuryozamente, el rekonosido djugo **Sekiro: Shadows Die Twice** (2019) hue orijinalmente konsevidyo komo un muevo djugo de Tenchu.

###### Djugavilidad (Gameplay)
La karakteristika prinsipal de Tenchu es el enfoke en el diskreto. Los djugadores tyenen ke fuyir de los guardias, eskonderse detras de las paredes, i usar atakos sekretos (Stealth Kills) para eliminar a los enemigos sin ser vistos. Kada mision tiene un sistema de rank ke premia a los djugadores por ser lo mas diskreto posivle, kon el rango mas alto siendo "Grand Master". Los djugos ofresen varias erramientas de ninja, komo shurikens, bombikas de fumo i ganchos de agarre, para ayudar en las misiones.

###### Personajes Notavles
Indemas de Rikimaru i Ayame, otrunos personajes emportantes en la serie inkluyen :

Lord Gohda Matsunoshin: El daimyo (senyor feudal) ke los ninjas sirven.

Princess Kiku: La ija de Lord Gohda, ke a menudo nesesita ser salvada.

Tesshu Fujioka: Un mediko de diya i un asesino sin klan de ninja de nocha.

Onikage: Un ninja demoniako i el arko-enemigo de Rikimaru.

Kateggoría:Djugos de video
Asteroide

Un asteroide (del grego ἀστεροειδής, ke sinyifika "komo una estreya") es un chiko puerpo seleste ke jira aldorredor del sol. Los asteroides son mas chikos ke los planetas i ke los planetas enanos, ama son mas grandes ke los meteoroides. La major parte de eyos no tienen atmosfera.

###### Ubikasion
La major parte de los asteroides se topan en la Sintura de Asteroides (o Sintura Prinsipala), una rejion entre las orbitas de Marte i Djupiter. Ay miles de asteroides konosidos en dita rejion, variando en tamanyo desde munchos kilometros de diametro (komo Seres, el mas grande, ke es yamado endemas planeta enano) fina pedasos de roka de solo unos metros.

Indemas de la Sintura Prinsipala, ay otrunos grupos de asteroides:

* Asteroydes Troianos: ke partajan la orbita de un planeta mas grande (komo Djupiter o Neptuno), kedandose en puntos de ekilibrio gravitatorio yamados Puntos de Lagrange.
* Asteroides serkanos de la Tierra (NEAs): Estos tienen orbitas ke los trayen serka de la Tierra. Son muy emportantes de vijilar por si algun diya se topan kon el muestro planeta.

###### Karakteristikas i kompozision
Los asteroides se kreye ke son los restos de la formasion del muestro Sistema Solar, ke no se konformaron en planetas kompletos faze unos 4.600 milyones de anyadas. Estan kompuestos prinsipalmente de rokas i metal, i pueden tener formas iregulares porke su masa no es sufisiente para azerlos redondos por su propia gravedad. Algunos tienen sus propias lunas chikas (por egzemplo, Daktilo es la luna del asteroide Ida).

Los sientistas klasifikaron los asteroides en tres grupos prinsipales bazados en su kompozision:

* Tipo C (karbonasios): Los mas komunes, estan fechos de arjila i rokas silikatadas, i son muy eskuros. Se kreye ke son los mas antikos
* Tipo S (silikatados): Fechos de metales (fierro i nikel) i silikatos de fierro i magnezio. Son mas klaros ke los de Tipo C.
* Tipo M (metalikos): Kompuestos prinsipalmente de fierro i nikel, son muy briyantes. Se kreye ke son los korasones metalikos de asteroides mas grandes ke hueron destruyidos en koliziones.

###### Deskoverta i investigasion
El primer asteroide deskoverto fue Seres, en la anyada 1801 por Giuseppe Piazzi. Por munchas anyadas, los asteroides eran konosidos komo "planetas chikos", ama agora el termino "asteroide" es mas uzado para los ke no son planetas enanos.

La investigasion de los asteroides es emportante para entender la istorya temprana del Sistema Solar i el orijin de la vida, porke eyos pueden aver trayido agua i molekolas organikas a la Tierra. Endemas, es esensial para vijilar si ay algun asteroyde ke pueda topirse kon la Tierra en el futuro, una menasa ke la umanita esta estudiando komo prevenir. Misiones espasialas komo OSIRIS-REx i Hayabusa hueron a asteroides para koletar muestras i trayerlas a la Tierra para estudiar.

Kateggoría: Sistem Solar Kateggoría:Astronomiya
Seres

**Seres** es el mas grande objeto de la sintura de asteroides i el solo planeta nano ke se topa en el sistem solar interior, entre las órbitas de Marte i Djupiter.

### Deskoverta i Klasifikasion
Hue deskovierto el 1 de jenero de 1801 por el astronomo italiano Giuseppe Piazzi en el Observatorio de Palermo. Al empesijo, lo konsideraron un planeta, dospues hue klasifikado komo asteroide i, finalmente, en 2006, la Union Astronomika Internasionala (UAI) lo reklasifiko komo planeta nano, komo Pluton i Eris.

### Karakterísticas Fizikas
Tiene un diametro de unos 940-950 kilometros. Anke es el planeta nano mas chiko, la su maza areprezenta aldorredor del 25% al 30% de la maza totala de la sintura de asteroides. Diferente de la majora parte de los asteroides, Seres tiene una forma kaji esferika a kavza de la su maza, lo ke indika ke la su graveta lo tiene formado. La su densita sujiere una komposision de roka i yelo.

### Komposision i Agua
Una de las su karakteristikas mas intrigantes es la presensia de agua. Se estima ke kontiene una kantita emportante de agua (entre el 15% i el 25% de la su masa) en forma de un manto de yelo debasho de la su kapa eksterior. La mision Dawn de la NASA, ke orbito Seres entre 2015 i 2018, revelo depositos de sales i rastros de aktivita kriovolkanika, lo ke sujiere la presensia pasada o afilu aktuala de agua likida salada en el su interior. Los "puntos luziozos" en el krater Occator son depositos de sales, komo el karbonato de sodio, ke se formaron kuando la agua subterranea rika en sales se pedrio desde la superfisie.

### Potensial para la Vida
La presensia de agua i la aktivita jeololika konvierte a Seres en un objeto de grande enteres sientista. Algunos estudios sujieren ke podria aver tenido algun tipo de vida en el pasado, o ke las sus bolsas de salmuera subterraneas podrian ofreser abitares para la vida.

### Orbita
Seres orbita el Sol kada 4,6 anyadas de la Tierra.
Kateggoría:Astronomiya
Kateggoría:Sistem Solar
Kateggoría:Planeta Nano
2006 RH120

**2006 RH120** es un chiko asteroide serkano a la Tierra kon un diametro de dos a tres metros ke faze una orbita al doredor del Sol, ama en vezes se aserka al sistema Tierra-Luna mas o menos kada vente anyadas, i por esto puede entrar temporalmente en la orbita de la Tierra por medio de una kaptura temporala de satelite (TSC). Resientemente, estuvo en la orbita de la Tierra entre setiembre de 2006 i junio de 2007.

Durante el periodo en el kualo hue designado komo un planetoide, fina el 18 de febrero de 2008, el objeto era konosido komo 6R10DB9, un numero de identifikasion interna dado por el Catalina Sky Survey.

###### Ver endemas

* 2020 CD3
* Sintura de Asteroides

Kateggoría: Astronomiya Kateggoría:Sistem Solar
Joshua ibn Gaon

**Joshua ibn Gaon** hue un sofer, masoret i artisto djudiyo de la Edad Media, nasido en la sivdad de Soria, en el Reyno de Kastiya. Estuvo aktivo entre las anyadas 1299 i serka de 1310, lavorando tanto en Soria komo en Tudela, en el Reyno de Navarra.

Es konsiderado uno de los mas emportantes eskrivanos djudiyos de la Espanya medieval en el kampo de los manuskriptos biblikos djudiyos i del arte de mikrografia sefardi.

#### Vida

No se save muncho sovre la vida personala de Joshua ibn Gaon. Lo ke se save viene prinsipalmente de las firmas i notas (kolofones) ke desho en los manuskriptos ke kopio.

Se pensa ke nasio en la primera mitad del siglo XIII i ke resivio la su formasyon intelektuala en Soria, onde egzistiya una emportante komunita djudiya. Mas tadre se hue a Tudela, ke era un sentro emportante de kultura djudiya i de produksyon de manuskriptos.

Ay indikasyones ke pudo tener un atelyer de manuskriptos en Tudela, onde se produzian Biblias ebreas por komandas de djudiyos rikos de diferentes rejiones.

#### Lavoro

Joshua ibn Gaon firmo diferentes manuskriptos biblikos en diferentes rolos:

* komo sofer (kopista del teksto)
* komo masoret (eksperto en las notas tradisyionales del teksto ebreo)
* komo dekorador artistiko

Esto amuestra ke tenia una formasyon muy kompleta i ke podia azer diferentes partes del lavoro del livro.

Se save ke en uno de sus manuskriptos el mizmo eskrivyo ke endemas avia pintado las dekorasyones, lo ke amuestra ke no era solamente un eskrivano, ama un artisto.

#### Relasyones artistikas

En Tudela pudo lavorar kon otrunos artistos djudiyos, entre eyos el iluminador Joseph ha-Sarfati, kon ken pudo kolaborar en la dekorasyon de manuskriptos.

Estas kolaborasyones amuestran ke egzistiya una tradisyon artistika djudiya aktiva entre Navarra i Kastiya en esta epoka.

#### Estilo

Joshua ibn Gaon es oy konosido espesialmente por sus dekorasyones de mikrografiya, una teknika artistika djudiya ande los dizenyos son formados por letras muy chikas del teksto bibliko o de la masora.

Sus manuskriptos amuestran:

* figuras jeometrikas
* motivos de plantas
* estructuras dekorativas
* elementos gotikos

Su estilo amuestra tambien influensyas del arte kristiano medieval, lo ke era normal en la Peninsola Iberika, onde diferentes kulturas biviyan serka unas de otras.

Endemas inkluyo elementos komo:

* kalendaryos
* tablas masoretikas
* dekorasyones arkitektonikas

#### Importansya

Joshua ibn Gaon es emportante para el estudio de:

* la kultura del livro djudiyo en Sefarad
* la tradisyon masoretika
* el arte sefardi medieval
* la istoria de los manuskriptos ebreos

El su lavoro amuestra el alto nivel intelektual i artistiko de las komunitas djudiyas de Espanya antes de la ekspulsion de los djudiyos en 1492.

Kateggoría: Artistos djudeo-espanyoles
Yosef ha‑Tzarfati

**Yosef ha‑Tzarfati** (en ebreo, Yosef el franses) hue un artisto franses konosido espesialmente komo pintador del Tanah de Servera. Andjak se save nada de la su vida, solo ke nasio en Fransia i ke moro en Kastiya. La su ovra konbina la tradision gotika fransesa con la andalusi espanyola. Por egsemplo, meskla elementos ornamentales islamikos (arkos de erradura, motivos jeometricos islamikos, ornamentasyion vejetal repetitiva i komposiciones simetricas) kon las bestias del estil romaniko.

Kateggoría:Artistos djudeo-espanyoles
Abraham de Salinas

**Abraham de Salinas** hue un pintador djudijo que bivío en la sivdad de Zaragoza en el siglo XIV. Es uno de los pokos artistos djudiyos dokumentados en los reinos de Aragon durante la Edad Media.

#### Biografía
Se save poko sovre la su vida. Los dokumentos istorikos lo mencionan en la anyada 1393 komo pintador. Más tadre, en 1406, aparese mensionado kon el su ijo Benastruj de Salinas, lo ke faze pensar ke teniya un tayer de pintura.
Abraham de Salinas lavoro en la dekorasión de retablos i otrunas ovras relijiozas para kilisias kristianas, lo ke amostra las relasiones profedionalas entre djudijos i kristianos en akel tiempo.

#### Ovras

Los dokumentos istorikos mencionan ke Abraham de Salinas realizo por lo menos kuatro retablos.
* *Retablo para la Seo de Zaragoza (1393)*
El 25 de abril de 1393 Abraham de Salinas firmo un kontrato kon Anton Marcen, ke era vizesakristan de la Seo de Zaragoza.
En este kontrato Abraham se obligava a pintar un retablo ande se kontava la vida de la Virjen Maria. El dokumento dize tambien ke el retablo devia ser de kalita semejante al retablo de San Pedro i San Pablo de la misma kilisa.
Tenia un plaso de kuatro mezadas i media para eskapar el lavoro.
El presyo era de 20 libras (400 sueldos) i una parte del paras le hue dada adelantado.
* *Retablo de la Anunsiacion (1393*)
La misma anyada resivio un enkargo para pintar un retablo de la Anunsiadion para la kilisa de La Puebla de Alborton.
* *Retablos de San Mateo i San Juan Evanjelista*
Endemas los dokumentos dizen ke ya avia pintado dos retablos en la kilisa de San Felipe de Zaragoza, uno de San Mateo i otruno de San Juan Evanjelista.

Malerozamente, no se save si ditos retablos ainda egzisten oy. Solo son konosidos por dokumentos notariales medievales.

Kateggoría:Artistos djudeo-espanyoles Kateggoría:pintadores
Yosef Ibn Hayyim

**Yosef Ibn Hayyim** hue un pintador espanyol gotiko konosido solo por una obra, la Biblia Kennicott, uno de los manuskritos ebreos mas emportantes ke egzisten. Este ovra de arte hue enkargada por un Izak de Braga i kreada en La Corunya, Espanya, en la anyada 1476.
La Biblia Kennicott se karakterisa por una major influensia europea frente a la autoktona andalusí i la major supesitasion de la dekorasion al teksto de lo ke era abitual en la pintura djudeo-espanyola. 
La Biblia Kennicott se topa oy en la Biblioteca Bodleiana de la Universita de Oxford, en Inglaterra. 

Kateggoría:Artistos djudeo-espanyoles Kateggoría:pintadores
Bazardüzü

El **Bazardüzü** (en azeri: Bazardüzü Dağı, en russo: Базардюзю) es una montanya ke esta ubiikada en los montes del Gran Kaukaso situa en la frontiera entre Azerbaidjan i Rusia (repuvlika de Dagestan). Kon 4.485 metros de altesa es el piko mas alto de Azerbaidjan i tambien el mas alto de Dagestan. El punto mas meridional de Rusia esta tambien muy serka.

## Referensias

## Atamientos eksternos

Katēggoría:Montanyas de Azerbaidjan
Katēggoría:Montanyas de Rusia
Kateggoría:Vikipedya:Artikolos kon grafia ladina
Venus

**Venus** es el doseno planeta del Sistem Solar en orden de prosimita al Sol i el treseno mas chiko, dospues de Merkurio i Marte. Toma el su nombre de la dioza romana del amor i la ermozura, Venus (Afrodita en la mitolojiya grega). Es uno de los astros mas briyantes en el syelo nokturno, visivle a ojo descubierto

#### Karakteristikas Fisikas
Venus es konosido komo el "ermano" de la Tierra por la su semjansa en tamanyo, masa i komposisyon. El su diametro es de unos 12.104 kilometros, solo un poko mas chiko ke el de la Tierra. Malgrado estas semjansas, Venus es un mundo ekstremadamente ostil. Venus no tyene lunas naturales.

#### Atmosfera
La atmosfera de Venus es muncho densa i se kompone prinsipalmente de diyoksido de karbono (aproksimadamente un 96,5%), kon kantitas mas chikas de nitrojeno i otrunos gazes komo diyoksido de azufre. Esta komposisyon kreya un efekto invernadero ekstremado, faziendolo el planeta mas kayente del Sistem Solar, kon temperaturas en la su superfisie ke sobrepasan los 450 °C (mas kayente ke Merkuryo, ke esta ainda mas serka del Sol). La presion atmosferika en la su superfisie es unas 90 vezes major ke la de la Tierra, lo ke es komo estar a 900 metros basho el agua en la Tierra. Las nuves son espessas i estan echas prinsipalmente de gotikas de asido sulfuriko, lo ke aze impoesivle ver la su superfisie direktamente.

#### Rotasyon i Orbita
Venus tyene una rotasyon muy partikular: jira en direksiyon kontraria a la de la majoriya de los otrunos planetas del Sistem Solar (rotasyon retrograda). Un solo diya en Venus dura 243 diyas terrestres, lo ke lo faze mas largo ke la su anyada, ke es de 225 diyas terrestres (el tyempo ke tarda en dar una vuelta kompleta en doredor del Sol). Dito sinyifika ke el Sol parese salir por el oeste i ponerse por el este.

#### Superfisie
La superfisie de Venus es rokoza i terrestre, kon yanuras de lava, vulkanos i dos grandes mesetas kontinentales: Ishtar Terra en el norte i Aphrodite Terra en el sud. Se kreye ke Venus no tyene plakas tektonikas movibles komo la Tierra, otro ke esperimenta erupsyones vulkanikas masivas ke inundan la su superfisie kon lava fresca.

#### Kampo Magnetiko
El su kampo magnetiko es muncho debil, lo ke se atribuye a la su lenta rotasyon. Por dita razon, el viento solar golpea direktamente la su atmosfera sin ser filtrado.
#### Eksplorasyon
A la fin de los anyos 60 i empesijos de los 70, la Union Sovyetika lanso varias sondas Venera ke hueron las primas en desender a la superfisie de Venus i embiar datos direktos de la su atmosfera i las kondisyones ekstremas. Endagora, misiones komo **'Davinci**' i **'Veritas**' de la NASA buskan segir estudyando dito planeta.
Kateggoría:Astronomiya Kateggoría:Sistem solar
Merkurio

**Merkurio** se apresenta komo el puerpo seleste mas serkano al Sol i el mas redusido entre los planetas telurikos de muestro Sistem Solar. La denominasion de este planeta emana del dios romano de la velosita, una referensia propiada a la rapides del su movimento orbitalo.

### Karakteristikas Fundamentalas
Merkurio tiene un diametro de 4879.4 km, siendo lijeramente superior al de la Luna terrestre. La su estruktura interna se distinge por un nukleo de fierro de grandes dimensiones, el kualo tiene aproksimadamente el 61% del su volumen totalo.
### Dinamika Orbital i Rotasional
Este planeta kompleta una orbita kompleta aldorredor del Sol en 88 diyas terrestres, ademostrando una velosita orbitala medya de 47.8725 km/s. Sin embargo, un solo dia solar en Merkurio, la durasion entre un levante solar i el suksedente, se ekstende a 176 diyas terrestres, ekivaliendo a dos de sus propias anyadas orbitalas.

### Ambiente Termiko
La superfisie merkuryana eksperimenta fluktuasiones termikas ekstremas, variando desde aproksimadamente −173 °C en la noche fina 427 °C durante el día. Esta variasion se atribuye a la kaji total ausensia de atmosfera, la kuala no tiene la kapasits de retener i distribuir la kalor.

### Topografia Superficiala
La morfolojiya de la su superfisie esta notoriamente kraterizada, evidensiando la istoria de intensos bombardeos de meteoritos i kometas, semejante a la de la Luna.

### Misiones de Eksplorasion
La investigasion de Merkuryo la teniamos posibilitada por varias misiones espasialas. La sonda Mariner 10 fue pionera en su estudio durante los anyos 70. Mas resientemente, la mision MESSENGER (2011-2015) teniya proveido datos detayados. Aktualmente, la mision BepiColombo, un proyekt konjunto entre la ESA i JAXA, se dirije a Merkurio, kon la su yegada prevezida para el anyo 2025, para aprofondizar en la komprensa de este partikular puerpo seleste.

Kateggoría: Sistem Solar Kateggoría:Astronomiya
2020 CD3

**2020 CD3**, endemas konosido komo Objeto Temporalmente Kapturado (TCO), es un asteroide serkano a la Tierra ke hue temporalmente kapturado por la graveta de la Tierra, konvirtiendose en un satelite natural temporal. Su deskubrimyento hue anunsiado el 25 de fevrero de 2020 por los astronomos del Catalina Sky Survey. Este asteroide es el doseno satelite temporal deskubierto, dospues de 2006 RH120.

#### Karakteristikas Prinsipalas

**Tamanyo i Kompozision**

2020 CD3 es un asteroide chiko, kon un dyametro estimado de entre 1.2 i 3.6 metros. Se kreye ke es de un tipo C (karbonozo), lo ke sinyifika ke esta fecho prinsipalmente de materiales karbonozos i por lo tanto es poko reflektante.

**Orbita Temporala**

La orbita de 2020 CD3 aldoredor de la Tierra hue iregular i inestavle. Estuvo atado a la graveta terrestre por aproksimadamente dos anyadas, antes de ser re-eyektado a una orbita heliosentrika (aldoredor del Sol). Durante el su tiempo komo satelite temporal, orbito la Tierra a una distansya de aproksimadamente 100 veses la distansya de la Luna.

**Orijin**

Se piensa ke 2020 CD3 es un asteroide natural, a diferensia de otrunos objetos temporales observados ke pueden ser basura espasiala (komo etapas de koetes o fragmentos de satelites). Las observasiones espektroskopikas apoyan esta konklusion.

#### Deskubrimyento i Trayektorya

El asteroide hue descubierto por Kacper W. Wierzchos i Theodore A. Pruyne en el observatorio del Catalina Sky Survey en Arizona, Estados Unidos. Las observasiones posteriores konfirmaron su trayektorya i su estatato komo satelite temporal de la Tierra.

#### Evolusion Orbitala

Kaptura: 2020 CD3 hue kapturado por la Tierra aproksimadamente en 2017, entre la orbita terrestre i la lunar.
Orbitando la Tierra: Durante dos anyadas, el asteroide tiene orbitado la Tierra de forma komplicada i eliptika, influensiado por las gravetas del Sol i de la Tierra.
Eyeksion: En marso de 2020, 2020 CD3 hueron empujados de la orbita terrestre, bolviendo a una orbita independiente aldoredor del Sol.

#### Emportansa sientista

El estudio de objetos komo 2020 CD3 es esensyal para entender el komportamyento dinamiko de los asteroides serkanos a la Tierra i el proseso de kaptura i eyeksion por planetas. Este asteroide, al ser un asteroide de tipo C, puede dar pistas valyozas sovre la kompozision de los materiales mas primitivos del Sistem Solar, indemas de ayudar a desvelopar estratejias para la deteksion i el monitoreo de objetos potensialmente peligrosos para la Tierra.
Kateggoría: Astronomiya Kateggoría:Sistem Solar
Saturno

**Saturno** es el sinkeno planeta del Sol i el doseno mas grande de muestro sistem solar, dospues de Djupiter. Es un djigante gaseozo konocido por el su espektakular sistem de aniyos, visivle desde la Tierra. Resive el su nombre del dio romano Saturno, el dios de la agrikultura.

### Karakteristikas Prinsipalas:

##### Tamanyo i Maza
*Saturno* tiene un radio promedio de unas 9 las veses el de la Tierra. El su volumen es sufisiyente para tener 740 veses la Tierra, ama la su maza es solo 95 veses la terrestre, lo ke la faze un planeta de muy basha densita. La su maza es un tersio de la de Djupiter. El su kampo magnetiko es menos huerte ke el de Djupiter, ama muncho mas huerte ke el de la Tierra, prodjuziendo auroras en los sus polos.

##### Kompozision
*Saturno* esta fecho prinsipalmente de idrojeno i elio, kon chikas kantitas de amoniako, metano i otrunos elementos. No tiene una superfisye solida definida, otro ke gaseoza, ama en el su interior tiene un nukleo rokozo rodeado de idrojeno metaliko likido i una kapa de idrojeno i elio likidos.

##### Densita
*Saturno* es el uniko planeta del sistem solar ke la su densita promedio es menor ke la del agua (0.69 g/cm³). Teorikamente, podriya flotar en un oseano sufisiyentemente grande.

##### Aniyos
La karaktersitika mas distintiva de Saturno es el su huerte i estenso sistem de aniyos, fecho prinsipalmente de partikulas de yelo i roka ke van desde el tamanyo de polvo hasta metros. Estos aniyos se extienden por mas de 200,000 km, ama el su grosor es solo de unos 5 a 15 metros. Se kreye ke son restos de un asteroide o kometa ke tuvo un chok kon otruna de las lunas de Saturno. Las ejeksiones de agua de los geiseres de la luna Enselado amunchiguan la kantita de yelo de los aniyos. 

##### Rotasion i Atmosfera
*Saturno* tiene una rotasion muncho presta, kompletando un diya en unas 10.7 loras. Dita presta rotasion, djunto kon la su natura fluida, la faze visivlemente achatada en los polos. Los vientos en la su atmosfera superior pueden yegar a 1,800 km/h. Saturno es endemas konosido por la su tormenta eksagonala persistente en el su polo norte. 

##### Lunas
*Saturno* tiene el major numero de lunas konfirmadas en el sistem solar, kon mas de 146 lunas. Entre las mas emportantes estan Titan, la dosena luna major del sistem solar, kon una atmosfera densa de nitrojeno i lagos de metano; Enselado, kon aktividad djeloika ke sujiere la prezensia de agua likida; i Mimas, kon el su krater Herschel ke la da un aparensia similar a la Estreya de la Muerte.

Emportansa en el Sistem Solar:

*Saturno*, djunto kon Djupiter, aktua komo un djigante protektor, desviando o kapturando asteroides i kometas ke podriyan amenasar a los planetas interiores. 

##### Eksplorasion
Misiones komo la nave espacial Cassini tiene revelado detalyos emportantes sovre Saturno, los sus aniyos i las su lunas. El Teleskop Espasial James Webb (JWST) tiene endemas proporcionado detalyos atmosferikos i de aniyos ke no eran visivles denantes.
Kateggoría:Astronomiya
Kateggoría:Sistem Solar
Neptuno

**Neptuno** (simbolo: ♆) es el ochen y mas leshano planeta del Sol en muestro Sistem Solar. Es el kuatreno planeta mas grande por su diametro i el treseno por la su maza. La maza de Neptuno es 17 vezes la de la Tierra i levemente mayor ke la de Urano. Neptuno es un "djigante yelado", yamado ansina por su komposision de akua, amonyako, i metano, a diferensia de los djigantes de gaz (Djupiter i Saturno) fechos prinsipalmente de idrojeno i elio.

## Deskobrimyento i Nombre
Neptuno fue el primo planeta deskubierto a traverso de kalkulasyones matematikas en lugar de observasyon empirika direkta. Las irregulasiones en la orbita de Urano fizyeron ke los sientistas sospecharan la presensya de un planeta no visto ainda. Jean Joseph Le Verrier, de Fransia, i John Couch Adams, del Reyno Unido, fizyeron kalkulasyones independyentes. El planeta hue observado por prima vez por Johann Galle i Heinrich Louis d'Arrest el 23 de Setiembre de 1846, muy serka de la posisyon predicha por Le Verrier.

El planeta resivyo el nombre de Neptuno, el dios romano de la mar, sigiendo la tradisyon de nombrar los planetas por deitas grekoromanas.

## Atmosfera i Klima
La atmosfera de Neptuno esta formada prinsipalmente por idrojeno (80%), elio (19%), i una chika kantita de metano (1.5%). El metano le da al planeta su karakteristika kolor blu intensa, mas huerte ke el de Urano, endemas de otros komponentes atmosferikos ke kontribuyen a este kolor.

Neptuno es konosido por sus fyertes vientos, los mas rapidos del Sistem Solar, alkanzando velositas de fina 2.100 kilometros por ora. En la atmosfera de Neptuno ay grandes tormentas, komo la "Gran Tacha Eskura", observada por la sonda espaciala Voyager 2 en 1989. Esta tacha es un sistema 

## Aniyos i Lunas
Neptuno tyene un sistema de aniyos planetarios, ama chikos i menos visivles ke los de Saturno. Fueron deskubiertos en los anyos 80 i konfirmados por la Voyager 2. Estos aniyos estan kompuestos por partikulas de polvo muncho chikas.

Aktualmente se konosen 14 lunas al rededor de Neptuno. La mas grande i konosida es Triton, la kuala es unika entre las lunas grandes del Sistem Solar porke tyene una orbita retrograda (en la direksyon opuesta a la rotasyon de Neptuno), lo ke sugiere ke fue kapturada de la sintura de kuiper por el planeta. Triton es un mundo xeado i aktivo jeolojikamente, kon jeysers de azoto likido.

## Eksplorasyon
La unika sonda espacial ke a vizitado Neptuno fue la Voyager 2, la kuala paso serka del planeta en ogosto de 1989. Proveyo las primeras imajenes serksnas i detalyadas del planeta, las su lunas i aniyos.
Kateggoría:Astronomiya
Kateggoría:Sistem Solar
Planeta nano

Un **planeta nano** es un tipo de kuerpo seleste del sistem solar ke tiene algunas karakteristikas de los planetas, ama no kumple kon todos los kriterios nesesarios para ser konsiderado un planeta kompleto. Dita klasifikasión hue definida en 2006 por la Union Astronomika Internasionala.

Asigun dita definision, un planeta nano deve: 

* Orbitar el Sol
* Tener sufisiente masa para ke su gravita le dé una forma redondeada (ekilibrio hidrostatiko)
* No ser un satelite de otro puerpo.
* No aver limpiado su orbita de otros objetos prinsipales. Este último kriterio es la prinsipala diferensia entre planetas i planetas nanos.

Entre los planetas enanos más konosidos se topan Pluton, Eris, Haumea, Makemake i Seres. Los kuatro primos se topan en la Sintura de Kuiper o en rejiones relasionadas, enmientres Seres esta situado en la sintura de asteroides entre Marte i Djupiter.

Los planetas nanos representan una etapa intermedia entre los planetas majores i los puerpos menores del sistem solar.
Kateggoría:Sistem Solar
Kateggoría:Astronomiya
Kateggoría:Planeta Nano
Urano

**Urano** es el seteno planeta del sistem solar, kontado desde el Sol. Es un djigante de yelo, kon una kompozisyon prinsipala de gazes i materyales volatiles komo agua, amoniako i metano. La su kolor blu es devido a la prezensia de metano en su atmosfera, ke absorve la luz kolorada i reflekta la luz azul.

Hue deskubierto en 1781 por el astronomo ingles William Herschel, i hue el primo planeta deskubierto kon teleskopio. Antes de esto, era konsiderado una estrella debil por los observadores.

## Karakteristikas fisikas
*Urano* tiene un diametro de unos 50,724 kilometros, i es el treseno planeta mas grande del sistema solar. Su masa es unas 14.5 vezes la de la Tierra. Se topa a una distansia media de unos 2.87 mil millones de kilometros del Sol.

Una de las karakteristikas mas notavles de *Urano* es su inklinasyon ekstremada: su ekse de rotasyon esta inklinado unos 98 grados. Esto kere dizir ke el planeta rota kaji “akostado”, i los su polos resiben mas luz solar ke su ekuador durante partes de su orbita. Una vuelta kompleta aldoredor del Sol toma unos 84 anyos terrestres.

La atmosfera de *Urano* esta formada prinsipalmente de hidrogeno i helio, kon una kantita menor de metano. Endemas se observan nubes i tormentas, afilu son menos visibles ke en otros planetas gigantes komo Djupiter.

## Satelites
*Urano* tiene un sistema de aniyos, deskubierto en 1977. Estos aniyos son mas eskuros i menos prominentes ke los de Saturno. El planeta tambien tiene 27 satelites konosidos, los kualeos tienen los sus nombres tomados de personajes de las obras de William Shakespeare i Alexander Pope. Entre los mas emportantes estan Titania, Oberon, Umbriel, Ariel i Miranda.

## Eksplorasyon
Asta oy, solo una mision espacial, la sonda Voyager 2, a visitado el planeta en 1986, proveyendo la mayoria de la informasyon detaljada ke se tiene sobre el.
Kateggoría:Astronomiya
Kateggoría:Sistem Solar
Djigante de yelo

Los planetas **djigantes de yelo** son una kategoria de planetas grandes del sistem solar ke se karakterizan por su kompozisyon rika en elementos volatiles, komo agua, amoniako i metano, en forma de yelo o fluidos densos. A diferensia de los gigantes gazozos, estos planetas tienen una menor proporzion de idrogeno i elio, i una estruktura interna distinta.

En el sistem solar, los dos planetas konsiderados *djigantes de yelo* son Urano i Neptuno. Ditos planetas se topan en las rejiones mas leshanas del sistem solar, dospues de la orbita de Saturno.

La kompozisyon de los djigantes de yelo inkluye un nukleo rokozo, rodeado por un manto espeso de materiales yelados ke pueden estar en estado likido o superkritiko, i una atmosfera esterna de idrogeno, elio i metano. El metano es el responsavle del kolor azulado ke se observa en estos planetas.

Los planetas *djigantes de yelo* tienen atmosferas dinamicas, kon vientos muncho huertes i fortunas. En el kavso de Neptuno, se tienen observado algunos de los vientos mas prestos del sistem solar. Urano, por otro lado, presenta una atmosfera mas uniforme, anke endemas tiene fenomenos meteorolojikos.

Una karakteristika emportante de estos planetas es ke tienen sistemas de aniyos, anke mas tenues i menos visivles ke los de Saturno. Endemas poseyen numerosos satelites naturales, kon grande diversita de formas i kompozisiones.

El termino *djigante de yelo* se usa para distinguir estos planetas de los gigantes gazozos komo Djupiter i Saturno, ke estan formados majormente por idrogeno i elio. Esta klasifikasyon ayuda a los astronomos a entender las diferensias en la formasyon i evolusyon de los planetas.

El estudio de los djigantes de yelo es emportante no solo para el sistema solar, otro ke endemas para la investigasyon de exoplanetas, ya ke munchos planetas topados en otrunos sistemas tienen masas i kompozisiones similes a Urano i Neptuno.
Kateggoría:Sistem Solar
Kateggoría:Astronomiya
Eris

**Eris** es un planeta nano en muestro sistem solar, ke se topa en la sintura de Kuiper dospues de la orbita de Neptuno. El su deskubrimiento, anunsiado el 29 de Djulio de 2005 (anke hue observada por prima vez el 5 de enero de 2005, a partir de imajines tomadas en oktubre de 2003), hue un momento desisivo ke kavzo ke la Union Astronomika Internasionala (UAI) redefiniera el biervo "planeta" en 2006. Esto yevo a ke Pluton, endemas de *Eris*, hue reklasifikado komo planeta nano.

## Tamanyo i Maza
*Eris* tiene un dyametro de aproksimadamente 2,326 km, lo ke la faze liyeramente mas chika ke Pluton (2,377 km). Ama, Eris es mas masiva ke Pluton, kon una maza un 27% mayor. Dito indika ke es mas densa.

## Orbita
*Eris* tiene la orbita muncho eliptika i inklinada (44 grados) kon respekto al plano de la ekliptika, lo ke es tipiko de los objektos del disko disperso. Tarda unas 557 las anyadas terrestres en kompletar la orbita de eya aldoredor del Sol. La su distansya del Sol varia entre unas 35 UA (perihelio) i unas 97 UA (afelio).

## Luna
*Eris* tiene una luna yamada Disnomia. La observasion de la orbita de Disnomia hue kruzial para determinar kon presision la maza de *Eris*.

## Superfisye i Kompozision
La superfisye de *Eris* esta kubierta prinsipalmente de yelo de metano, lo ke la faze una de las mas reflektantes del sistem solar (albedo de 0.96). Se kreye ke tiene un nukleo rokozo i un manto de yelo de agua, kubierto por una kapa de yelo de metano i nitrojeno. La su temperatura en la superfisye de eya ronda los -230 °C.

El Teleskop Espasial James Webb (JWST) tiene revelado la prezensia de yelo de metano deuterado en la su superfisye, lo ke sujiere ke el metano no es primordial i puede averse prodjuzido por prosesos geokimikos internos.

## Emportansia Sientista
*Eris* es konsiderada un "fosil" del sistem solar primitivo, i el su estudio ayuda a los sientistas a entender la formasion i evolusion de muestro sistem, espesialmente en la rejion del disko disperso.

## Nombre
*Eris* aresivio primamente el nombre de Xena en onor a la aktris Lucy Lawless, ama dospues hue renombrada kon el nombre de la dioza griega de la deskordia, porke Lawless sinyifíka "Sin ley"

Kateggoría:Sistem Solar Kateggoría:Astronomiya
Djupiter

**Djupiter** es el sinkeno planeta del Sol i el mas grande de muestro sistem solar. Es un djigante gaseozo ke faze parte de los yamados planetas eksteriores. Resive el su nombre del dio romano Djupiter, el Zeus de la mitolojia griega.

### Karakteristikas Prinsipalas

##### Tamanyo i Maza:
*Djupiter* es el planeta kon major maza del sistem solar: la su maza ekivale a unas 2.48 las veses la suma de las mazas de todos los demas planetas djuntos. El su dyametro es de unos 142,984 km, lo ke la faze liyeramente mas ancho ke la Tierra. El su volumen es 1,321 las veses el de la Tierra.

###### Kompozision
Komo el Sol, Djupiter esta fecho prinsipalmente de idrojeno i elio, kon chikas kantitas de metano, vapor de agua i amoniako. El su interior esta formado por un manto de idrojeno metaliko likido i un posivle nukleo rokozo difuzo.

###### Rotasion i Atmosfera
Djupiter tiene la rotasion mas presta de todos los planetas de muestro sistem solar, kompletando una rotasion en poko menos de 10 oras. La su atmosfera es kompleja i turbulenta, kon bandas de kolores i algunas manchas.

###### La Gran Mancha Kolorada
Es una enorme tormenta meteorolojika mas grande ke la Tierra i tiene durado por mas de 300 anyadas. Los sus vientos pueden yegar a los 500 km/h.

### Lunas i Aniyos
Djupiter tiene mas de 95 lunas konfirmadas, endemas de las kuatro lunas galileanas mas grandes: Io, Evropa, Ganimedes i Kalisto, deskubiertas por Galileo Galilei en 1610. Endemas, Djupiter tiene un sistem de aniyos devil, fecho de partikulas de polvo.

### Emportansa en el Sistem Solar
Djupiter es un planeta esensyal para muestro sistem solar. La su enorme graveta puede desviar o kapturar asteroides i kometas ke de otruna manera podriyan impaktar la Tierra. Se le konsidera una "kapsula del tiempo" del sistem solar primitivo, dando pistas sobre las sus kondisiones orijinalas. El su kampo magnetiko es el mas huerte de kualkier planeta en muestro sistem solar, unas 20,000 las veses mas huerte ke el de la Tierra.

### Eksplorasion
El Teleskop Espasial James Webb (JWST) tiene revelado detalyos atmosferikos i de aniyos no visivles al ojo simple. Endemas, el estudio de la nave espaciala Juno tiene proporcionado enformasion valyoza sovre el su interior, sujerjiendo ke el su nukleo es diluido, kon elementos pesados i rokas mesklados kon idrojeno i elio liyeros.
Kateggoría:Astronomiya
Kateggoría:Sistem Solar
Pluton

**Pluton** es un planeta nano del sistem solar, situado en la rejion konosida komo sintura de Kuiper, mas aya de la orbita de Neptuno. Hue deskubierto en 1930 por el astronomo Clyde Tombaugh en el observatorio Lowell.

Durante gran parte del siglo XX, *Pluton* fue konsiderado el mueveno planeta del sistem solar. Ama, en 2006, la Union Astronomika Internacionala redefinio el termino “planeta”, i *Pluton* fue rekategorisado komo planeta nano.

*Pluton* tiene un diametro de unos 2,377 kilometros, i es mucho mas chiko ke los planetas klasikos. Su masa es relativamente basha, i la su graveta es devil en komparasyon kon la de la Tierra. Se topa a una distansia media de unos 5.9 mil millones de kilometros del Sol, anke la su orbita es muncho eliptika.

La orbita de Pluton es endemas inusuala por la su inklinasyon i la su forma alargada. En algunos momentos, Pluton esta mas serka del Sol ke Neptuno, anke no ay sekana de kolizion debido a la resonansia orbitala entre los dos puerpos.

La superfisie de Pluton esta formada por hielos de nitrogeno, metano i monoksido de karbono. Se an observado montanyas de hielo i llanuras extensas, komo la region llamada Sputnik Planitia. Las temperaturas en Pluton son ekstremadamente bajas, alkanzando alrededor de -220 grados selsio.

Pluton tiene una atmosfera flaka, kompoza prinsipalmente de nitrogeno, kon trazas de metano i monoksido de karbono. Esta atmosfera puede expandirse kuando el planeta se ayega al Sol i entezarse kuando se alesha.

## Satelites
El planeta nano poseye varios satelites naturales. El mas grande es Karonte, ke es tan grande en relasion a Pluton ke ambos forman un sistem binario. En este sistem, el punto de graveta komun se topa huera de Pluton, lo ke faze ke se konsideren a Pluton i Karonte komo un sistem binario de planetas nanos. Otrunos satelites son Nix, Hydra, Serberos i Styx.

## Eksplorasyon
En 2015, la sonda espacial New Horizons realizo el primo sobrevuelo de Pluton, proporcionando imagines detayadas i mueva informasion sobre la su jeolojiya i atmosfera. Este evento marko un paso emportante en el estudio de los objektos de la sintura de Kuiper.
Kateggoría:Astronomiya
Kateggoría:Planeta Nano
Kateggoría:Sistem Solar